

ԵՎՐԱՍԻԱԿԱՆ ՏՆՏԵՍԱԿԱՆ ՀԱՆՁՆԱԺՈՂՈՎ

ԽՈՐՀՈՒՐԴ



**ԿԱՐԳԱԴՐՈՒԹՅՈՒՆ**

|  |  |  |
| --- | --- | --- |
| 23 ապրիլի 2021 թվականի | **թիվ** 14 | քաղ. Նուր-Սուլթան |

Էլեկտրոնային անձնագրերի եզակի համարների ձեւավորման մասին

Հաշվի առնելով տրանսպորտային միջոցների միայն էլեկտրոնային անձնագրերի ձեւակերպմանն անցնելը (տրանսպորտային միջոցների ամրաշրջանակի էլեկտրոնային անձնագրերի) 2021 թվականի ապրիլի 1-ից «Տրանսպորտային միջոցի անձնագրի (տրանսպորտային միջոցի ամրաշրջանակի անձնագրի) եւ ինքնագնաց մեքենայի ու տեխնիկայի այլ տեսակների անձնագրի միասնական ձեւերի ներդրման եւ էլեկտրոնային անձնագրերի համակարգերի կազմակերպման մասին» 2014 թվականի օգոստոսի 15-ի Համաձայնագրի (այսուհետ՝ Համաձայնագիր) մասնակից պետություններում՝

1. Ադմինիստրատորին («Էլեկտրոնային անձնագիր» բաժնետիրական ընկերությանը) (այսուհետ՝ ադմինիստրատոր)` Համաձայնագրի մասնակից պետությունների ազգային օպերատորների (այսուհետ՝ ազգային օպերատորներ) հետ համատեղ՝

մինչեւ 2021 թվականի հուլիսի 1-ը կնքել տեղեկատվական փոխգործակցության համաձայնագրեր․

մինչեւ 2021 թվականի սեպտեմբերի 1-ն ապահովել տրանսպորտային միջոցների էլեկտրոնային անձնագրերի (տրանսպորտային միջոցների ամրաշրջանակի էլեկտրոնային անձնագրերի) (այսուհետ՝ էլեկտրոնային անձնագիր) համակարգերի շրջանակներում անցումը էլեկտրոնային անձնագրերի եզակի համարների ձեւավորմանն ազգային օպերատորների կողմից, եթե նման որոշում ընդունվել է Համաձայնագրի մասնակից պետության կողմից, հաշվի առնելով նույնականացման հատկանիշների եզակիությունն ադմինիստրատորի կողմից ստուգվելու հանգամանքը։

2. Եվրասիական տնտեսական հանձնաժողովի կոլեգիայի մոտակա նիստին քննարկել Եվրասիական տնտեսական հանձնաժողովի կոլեգիայի 2015 թվականի սեպտեմբերի 22-ի թիվ 122 որոշմամբ հաստատված՝ Տրանսպորտային միջոցների էլեկտրոնային անձնագրերի (տրանսպորտային միջոցների ամրաշրջանակների էլեկտրոնային անձնագրերի) եւ ինքնագնաց մեքենաների ու տեխնիկայի այլ տեսակների էլեկտրոնային անձնագրերի համակարգերի աշխատանքի կարգում անհրաժեշտ փոփոխություններ կատարելու հարցը, ելնելով նրանից, որ՝

«անավարտ» կարգավիճակն էլեկտրոնային անձնագրին տրվում է ավտոմատ կերպով ադմինիստրատորի կողմից՝ այդ էլեկտրոնային անձնագրում պարունակվող տեղեկությունների ստուգումներն ադմինիստրատորի կողմից անցկացվելուց հետո

«գործող» կարգավիճակը տրվում է «անավարտ» կարգավիճակ ունեցող էլեկտրոնային անձնագրին ազգային օպերատորի կողմից, եթե նման որոշում ընդունվել է Համաձայնագրի մասնակից պետության կողմից։

3. Սույն կարգադրությունն ուժի մեջ է մտնում Եվրասիական տնտեսական միության պաշտոնական կայքում դրա հրապարակման օրվանից։

Եվրասիական տնտեսական հանձնաժողովի խորհրդի անդամներ`

|  |  |  |  |  |
| --- | --- | --- | --- | --- |
| Հայաստանի Հանրապետությունից՝ | Բելառուսի Հանրապետությունից` | Ղազախստանի Հանրապետությունից` | Ղրղզստանի Հանրապետությունից` | Ռուսաստանի Դաշնությունից՝ |
|  |  |  |  |  |
| Մ. Գրիգորյան | Ի. Պետրիշենկո | Ա. Սմայիլով | Ու. Կարմիշակով | Ա. Օվերչուկ |